
REFERAT
privind prelungirea valabilitatii Planului Urbanistic General al Municipiului Timisoara aprobat prin Hotararea Consiliului Local al Municipiului Timisoara nr. 157/28.05.2002
Prin art.1 din Hotararea Consiliului Local al Municipiului Timisoara nr. 157/28.05.2002 privind aprobarea Planului Urbanistic General, s-a stabilit o valabilitate de 5 ani a acestuia, urmand sa expire in data de 28.05.2007.

Conform cu art. 46 al Legii nr. 350/2001 privind amenajarea teritoriului si urbanismul, cu modificarile si completarile ulterioare, coroborat cu art. 41 (1) din Ordinul Ministrului transporturilor, constructiilor si turismului Nr.1499/20.08.2004 pentru aprobarea Normelelor Metodologice de aplicare a Legii nr. 350/2001, se prevede obligativitatea ca fiecare localitate sa întocmească Planul Urbanistic General, sa îl actualizeze la 5-10 ani şi sa îl aprobe prin Hotarare a Consiliului Local, acesta constituind baza legală pentru realizarea programelor şi acţiunilor de dezvoltare.

Planul Urbanistic General are caracter director şi de reglementare operationala, iar actualizarea acestuia se face in baza unor studii de specialitate privind evoluţia în perspectiva a localităţii; direcţiile de dezvoltare funcţională în teritoriu; traseele coridoarelor de circulaţie şi de echipare prevăzute în planurile de amenajare a teritoriului naţional, zonal şi judeţean, zonele de risc natural delimitate şi declarate astfel, conform legii, precum şi la măsurile specifice privind prevenirea şi atenuarea riscurilor, utilizarea terenurilor şi realizarea construcţiilor în aceste zone.


Prin Hotararea Consiliului Local al Municipiului Timisoara nr. 36 din data: 02/13/2007 privind aprobarea bugetului local al Municipiului Timisoara pe anul 2007, in Anexa 3 –„ Programul de Investitii pe anul 2007” - la Capitolul „Alte servicii in domeniile locuintelor, serviciilor si dezvoltarii”, Subcapitolul „Dotari independente si alte investitii”, Titlul „Studii si proiecte”, sunt prevazute sumele necesare efectuarii de studii si proiecte pentru Planul Urbanistic General si pentru Planuri Urbanistice Zonale.

Documentatiile de urbanism, respectiv Planurile Urbanistice Zonale si Planurile Urbanistice de Detaliu aprobate pana in prezent si care fac parte integranta din planul Urbanistic General al Municipiului Timisoara vor face obiectul unor studii de specialitate, pentru care se vor organiza licitatii publice. 
PROPUNEM
Comisiilor din cadrul Consiliului Local al Municipiului Timişoara:
Art. 1 
Se aproba prelungirea termenului de valabilitate al Planulului Urbanistic General al Municipiului Timisoara pana la aprobarea studiilor de actualizare, dar nu mai mult de 5 ani de la data intrarii in vigoare a Hotararii Consiliului Local.

